text: বান্দরবান বিশ্ববিদ্যালয় বাংলাদেশের   বান্দরবান জেলার একটি বেসরকারি বিশ্ববিদ্যালয়। এটি বান্দরবান জেলার প্রথম বিশ্ববিদ্যালয়। জেলা সদরের প্রবেশমুখে সুয়ালকে ১০০ একর জমির উপর স্থায়ী ক্যাম্পাস প্রতিষ্ঠার উদ্যোগ নেওয়া হয়েছে। সাময়িকভাবে বান্দরবান পৌর শহরের কেন্দ্রস্থলে স্থাপন করা হয়েছে অস্থায়ী ক্যাম্পাস।
  
  ইতিহাস 
  পার্বত্য চট্টগ্রাম বিষয়ক মন্ত্রী বীর বাহাদুর উশৈ সিং বিশ্ববিদ্যালয় প্রতিষ্ঠার উদ্যোগ নেন। বেশ কয়েক্লজন সমাজসেবক বান্দরবান পার্বত্য জেলা পরিষদ এই উদ্যোগকে এগিয়ে নেন। বান্দরবান শিক্ষা ও উন্নয়ন ফাউন্ডেশন ৭৫ শতাংশ এবং বান্দরবান পার্বত্য জেলা পরিষদ ২৫ শতাংশ বিনিয়োগ করে এই বিশ্ববিদ্যালয় প্রতিষ্ঠা করেন। ২০১৯ সালের ১৯ শে ফেব্রুয়ারি বিশ্ববিদ্যালয়টি যাত্রা শুরু করে।
  ২০১৯ সালের ১ সেপ্টেম্বর সুয়ালক ইউনিয়নে পার্বত্য চট্টগ্রাম উন্নয়ন বোর্ডের বাস্তবায়নে বান্দরবান বিশ্ববিদ্যালয়ের একাডেমিক ভবনের ভিত্তিপ্রস্তর স্থাপন করা হয়। পার্বত্য চট্টগ্রাম উন্নয়ন বোর্ডের বাস্তবায়নে বিশ্ববিদ্যালয়ের নিজস্ব ভূমির উপর ৫ কোটি টাকা ব্যয়ে বিশ্ববিদ্যালয়ের একাডেমিক ভবনের ভিত্তিপ্রস্তর স্থাপনের উদ্বোধন করেন বীর বাহাদুর উশৈসিং এমপি।
  
  অনুষদ ও বিভাগসমূহ
  
  বিজ্ঞান, প্রকৌশল ও প্রযুক্তি অনুষদ 
   কম্পিউটার বিজ্ঞান ও প্রকৌশল বিভাগ
  
  ব্যবসায় প্রশাসন অনুষদ 
  ব্যবসায় প্রশাসন বিভাগ
  
  কলা, সামাজিক বিজ্ঞান ও আইন অনুষদ 
   ইংরেজি বিভাগ
   শাসন ও উন্নয়ন শিক্ষা বিভাগ
  
  আরও দেখুন 
   বাংলাদেশের বিশ্ববিদ্যালয়সমূহের তালিকা
  
  তথ্যসূত্র
  
  বহিসংযোগ 
  
  বিষয়শ্রেণী:২০১৯-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:২০১৯-এ বাংলাদেশে প্রতিষ্ঠিত
  বিষয়শ্রেণী:বাংলাদেশের বেসরকারি বিশ্ববিদ্যালয়
title: বান্দরবান বিশ্ববিদ্যালয়